
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«25» чэрвеня 2024 г.
	         № 74
	   г. Масква




Аб унясенні змяненняў у Парадак ажыццяўлення мытных аперацый, звязаных з выпускам тавараў, адмовай у выпуску тавараў і ануляваннем выпуску тавараў, афармлення рашэнняў аб прыпыненні тэрміну выпуску тавараў, падаўжэнні тэрміну такога прыпынення і аб іх адмене, а таксама паведамлення 
аб прыняцці такіх рашэнняў

У адпаведнасці з пунктам 3 артыкула 82, пунктамі 3 і 4 артыкула 118, пунктам 20 артыкула 120, пунктамі 12 і 15 артыкула 124, а таксама пунктам 4 артыкула 125 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў Парадак ажыццяўлення мытных аперацый, звязаных з выпускам тавараў, адмовай у выпуску тавараў і ануляваннем выпуску тавараў, афармлення рашэнняў аб прыпыненні тэрміну выпуску тавараў, падаўжэнні тэрміну такога прыпынення і аб іх адмене, а таксама паведамлення аб прыняцці такіх рашэнняў, зацверджаны Рашэннем Калегіі Еўразійскай эканамічнай камісіі ад 19 снежня 2017 г. № 188, змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, за выключэннем падпункта «б» пункта 2 змяненняў (дадатак да гэтага Рашэння), які ўступае ў сілу з 1 красавіка 2025 г.

	Часова выконваючы абавязкі 
Старшыні Калегіі
	

	Еўразійскай эканамічнай камісіі
	 Б. Султанаў

ДАДАТАК
да Рашэння Калегіі
Еўразійскай эканамічнай камісіі
ад 25 чэрвеня 2024 г. № 74

ЗМЯНЕННІ,
якія ўносяцца ў Парадак ажыццяўлення мытных аперацый, звязаных з выпускам тавараў, адмовай у выпуску тавараў і ануляваннем выпуску тавараў, афармлення рашэнняў аб прыпыненні тэрміну выпуску тавараў, падаўжэнні тэрміну такога прыпынення і аб іх адмене, а таксама паведамлення аб прыняцці такіх рашэнняў

1. Дапоўніць пунктамі 61 і 62 наступнага зместу:
«61. Пасля аўтаматычнага выпуску тавараў, у дачыненні да якіх зарэгістравана ЭТД, з дапамогай інфармацыйнай сістэмы мытнага органа ў аўтаматычным рэжыме фарміруецца і накіроўваецца ў мытны орган прызначэння і ў мытныя органы, у рэгіёнах дзейнасці якіх запланаваны разгрузка, перагрузка (перавалка), іншыя грузавыя аперацыі з таварамі, якія перавозяцца ў адпаведнасці з мытнай працэдурай мытнага транзіту, і (або) замена транспартных сродкаў, якія перавозяць такія тавары, паведамленне аб выпуску тавараў у адпаведнасці з мытнай працэдурай мытнага транзіту.
У выпадку перавозкі тавараў аўтамабільным і чыгуначным транспартам паведамленне, указанае ў абзацы першым гэтага пункта, таксама накіроўваецца ў мытны орган дзяржавы-члена, па тэрыторыі якой перамяшчаюцца тавары, змешчаныя пад мытную працэдуру мытнага транзіту, з улікам дадатку № 3 да Правіл рэалізацыі агульнага працэсу «Забеспячэнне абмену электроннымі дакументамі і (або) звесткамі паміж мытнымі органамі дзяржаў – членаў Еўразійскага эканамічнага саюза ў працэсе кантролю перавозак тавараў у адпаведнасці з мытнай працэдурай мытнага транзіту», зацверджаных Рашэннем Калегіі Еўразійскай эканамічнай камісіі ад 29 кастрычніка 2019 г. № 185 (далей – дадатак № 3 да Правіл рэалізацыі агульнага працэсу). 
62. У выпадку калі пасля накіравання паведамлення, прадугледжанага абзацам першым пункта 61 гэтага Парадку, службовай асобай мытнага органа выяўлены некарэктныя звесткі, сфарміраваныя пры аўтаматычным выпуску, такая службовая асоба да завяршэння (спынення) дзеяння мытнай працэдуры мытнага транзіту ажыццяўляе карэкціроўку ўказанага паведамлення (за выключэннем звестак аб рэгістрацыйным нумары ЭТД, даце і часе выпуску тавараў).
Пасля ажыццяўлення карэкціроўкі гэтага паведамлення аб выпуску тавараў службовая асоба мытнага органа ў магчыма кароткія тэрміны, але не пазней за 3 гадзіны працоўнага часу мытнага органа з моманту выяўлення некарэктных звестак, фарміруе і накіроўвае ў мытныя органы, прадугледжаныя пунктам 61 гэтага Парадку, паведамленне аб змяненні звестак у паведамленні аб выпуску тавараў у адпаведнасці з мытнай працэдурай мытнага транзіту.».
2. У пункце 9:
а) падпункт «в» выключыць;
б) дапоўніць падпунктам «г» наступнага зместу:
«г) звесткі аб маршруце перавозкі тавараў (у выпадку яго ўстанаўлення) з указаннем кода прамежкавага мытнага органа ў адпаведнасці з класіфікатарам мытных органаў дзяржаў-членаў, а таксама іх парадкавых нумароў з улікам устаноўленай чарговасці выканання маршруту перавозкі тавараў (для ЭТД).».
3. Пункт 12 выкласці ў наступнай рэдакцыі:
«12. Пасля таго, як пастаўлены адзнакі аб выпуску тавараў службовай асобай мытнага органа:
а) асобнікі дакументаў, указаных у абзацах першым або другім пункта 11 гэтага Парадку, вяртаюцца асобе, якая іх падала;
б) у выпадку выпуску тавараў у адпаведнасці з мытнай працэдурай мытнага транзіту з дапамогай інфармацыйнай сістэмы мытнага органа фарміруецца паведамленне аб выпуску тавараў, якое накіроўваецца ў мытны орган прызначэння, мытныя органы, у рэгіёнах дзейнасці якіх запланаваны разгрузка, перагрузка (перавалка), іншыя грузавыя аперацыі з таварамі, якія перавозяцца ў адпаведнасці з мытнай працэдурай мытнага транзіту, і (або) замена транспартных сродкаў, якія перавозяць такія тавары, у прамежкавыя мытныя органы, вызначаныя пры ўстанаўленні маршруту перавозкі тавараў, змешчаных пад мытную працэдуру мытнага транзіту (у выпадку яго ўстанаўлення), а ў выпадку перавозкі тавараў аўтамабільным і чыгуначным транспартам таксама ў мытны орган дзяржавы-члена, па тэрыторыі якой перамяшчаюцца тавары, змешчаныя пад мытную працэдуру мытнага транзіту, з улікам дадатку № 3 да Правіл рэалізацыі агульнага працэсу.».
4. Дапоўніць пунктамі 121 і 122 наступнага зместу:
«121. У выпадку калі пасля накіравання паведамлення, прадугледжанага падпунктам «б» пункта 12 гэтага Парадку, службовай асобай мытнага органа выяўлены разыходжанні паміж звесткамі, якія ўтрымліваюцца ў гэтым паведамленні, і дакументамі і (або) звесткамі (за выключэннем рэгістрацыйнага нумара транзітнай дэкларацыі), прадстаўленымі для выпуску тавараў, у дачыненні да якіх зарэгістравана транзітная дэкларацыя, такая службовая асоба да завяршэння (спынення) дзеяння мытнай працэдуры мытнага транзіту ажыццяўляе карэкціроўку ўказанага паведамлення ў частцы ліквідацыі выяўленых разыходжанняў. 
Пасля ажыццяўлення карэкціроўкі гэтага паведамлення аб выпуску тавараў службовая асоба мытнага органа ў магчыма кароткія тэрміны, але не пазней за 3 гадзіны працоўнага часу мытнага органа з моманту выяўлення некарэктных звестак, фарміруе і накіроўвае ў мытныя органы, прадугледжаныя падпунктам «б» пункта 12 гэтага Парадку, паведамленне аб змяненні звестак у паведамленні аб выпуску тавараў у адпаведнасці з мытнай працэдурай мытнага транзіту.
122. У выпадку калі пасля накіравання паведамлення, прадугледжанага падпунктам «б» пункта 12 гэтага Парадку, службовай асобай мытнага органа выяўлены разыходжанні паміж звесткамі, якія ўтрымліваюцца ў гэтым паведамленні, і дакументамі і (або) звесткамі, прадстаўленымі для выпуску тавараў, у дачыненні да якіх зарэгістравана транзітная дэкларацыя, у частцы рэгістрацыйнага нумара транзітнай дэкларацыі, такая службовая асоба да завяршэння (спынення) дзеяння мытнай працэдуры мытнага транзіту ажыццяўляе ануляванне ўказанага паведамлення аб выпуску тавараў у адпаведнасці з мытнай працэдурай мытнага транзіту.
Такое паведамленне аб ануляванні паведамлення аб выпуску тавараў у адпаведнасці з мытнай працэдурай мытнага транзіту накіроўваецца службовай асобай мытнага органа ў мытныя органы, прадугледжаныя падпунктам «б» пункта 12 гэтага Парадку.
Пасля накіравання паведамлення, прадугледжанага абзацам другім гэтага пункта, службовая асоба мытнага органа фарміруе новае паведамленне аб выпуску тавараў у адпаведнасці з мытнай працэдурай мытнага транзіту ў адпаведнасці з падпунктам «б» пункта 12 гэтага Парадку.».
5. У абзацы першым пункта 13 словы «мытнай аперацыі, прадугледжанай пунктам 6» замяніць словамі «мытных аперацый, прадугледжаных пунктамі 6 і 61», словы «мытнай аперацыі, прадугледжанай пунктам 9» замяніць словамі «мытных аперацый, прадугледжаных пунктам 9 і падпунктам «б» пункта 12».
6.  Дапоўніць пунктам 131 наступнага зместу:
«131. Пасля ліквідацыі няспраўнасці сістэмы, выкліканай тэхнічнымі збоямі або парушэннямі ў рабоце сродкаў сувязі (тэлекамунікацыйных сетак і (або) інфармацыйна-тэлекамунікацыйнай сеткі «Інтэрнэт»), ажыццяўляюцца дзеянні, прадугледжаныя:
а) у выпадку аўтаматычнага выпуску тавараў – пунктамі 6 і 61 гэтага Парадку;
б) у выпадку ажыццяўлення мытных аперацый, звязаных з выпускам тавараў, з удзелам службовай асобы – пунктам 9 і падпунктам «б» пункта 12 гэтага Парадку.».
7. Абзац дзявяты падпункта «а» і абзац дзявяты падпункта «г» пункта 15, абзац сёмы падпункта «а» і абзац восьмы падпункта «г» пункта 18, абзац шосты пункта 22 выключыць.
8. У пункце 24:
а) абзац першы выкласці ў наступнай рэдакцыі:
«24. Пасля афармлення адмовы ў выпуску тавараў асобнікі дакументаў, указаных у абзацах першым або другім пункта 23 гэтага парадку, вяртаюцца асобе, якая іх падала.»;
б) у абзацы другім слова «мытных» выключыць. 
9. Абзац другі падпункта «б» пункта 25 дапоўніць словамі «, у тым ліку калі інфармацыя аб такіх выпадках была выяўлена і даведзена да ведама дэкларанта мытным органам».
10. У пункце 26:
а) словы «экзэмпляр (экзэмпляры)» замяніць словам «экзэмпляры»;
б) пасля слоў «з трэцім бокам,» дапоўніць словамі «ў выпадку выкарыстання іх у якасці мытных дакументаў,».
11. Пункт 29 выкласці ў наступнай рэдакцыі:
«29. У выпадку калі мытным органам пасля разгляду ўказанага ў пункце 26 гэтага Парадку звароту прынята рашэнне аб ануляванні выпуску тавараў, службовая асоба такога мытнага органа не пазней за 1 працоўны дзень, наступны пасля дня прыняцця такога рашэння:
анулюе выпуск тавараў з дапамогай унясення ў інфармацыйную сістэму мытнага органа інфармацыі аб ануляванні выпуску тавараў;
фарміруе і накіроўвае дэкларанту з дапамогай інфармацыйнай сістэмы мытнага органа электронны дакумент, які пацвярджае ануляванне выпуску тавараў, звесткі аб якіх заяўлены ў ЭДТ, ЭТД альбо электроннай заяве, рэгістрацыйны нумар якой утрымліваецца ў гэтым звароце, з указаннем:
рэгістрацыйнага нумара адпаведнага мытнага дакумента ў мытным органе;
кода рашэння аб ануляванні выпуску тавараў у адпаведнасці з класіфікатарам рашэнняў, якія прымаюцца мытнымі органамі;
даты ў фармаце дд.мм.гг (дзень, месяц, дзве апошнія лічбы каляндарнага года) і часу анулявання выпуску тавараў.
У выпадку калі выпуск тавараў ажыццяўляўся з выкарыстаннем ДТ на папяровым носьбіце, ТД на папяровым носьбіце ці заявы на папяровым носьбіце, службовая асоба мытнага органа ставіць адзнакі аб ануляванні выпуску тавараў (у выглядзе запісу альбо адбітка штампа) з указаннем даты ў фармаце дд.мм.гг (дзень, месяц, дзве апошнія лічбы каляндарнага года), подпісу і адбітка асабістай нумарной пячаці службовай асобы мытнага органа ў адпаведных графах ДТ на папяровым носьбіце, ТД на папяровым носьбіце ці на заяве на папяровым носьбіце ў адпаведнасці з актамі, якія ўваходзяць у права Саюза і вызначаюць формы гэтых мытных дакументаў і парадак іх запаўнення.
У выпадку калі выпуск тавараў ажыццяўляўся з выкарыстаннем у якасці ДТ на папяровым носьбіце або ТД на папяровым носьбіце транспартных (перавозачных), камерцыйных і (або) іншых дакументаў, у тым ліку прадугледжаных міжнароднымі дагаворамі дзяржаў-членаў з трэцім бокам, службовай асобай мытнага органа на такіх дакументах ставяцца адзнакі аб ануляванні выпуску тавараў у адпаведнасці з заканадаўствам дзяржаў-членаў аб мытным рэгуляванні.
Пасля таго, як пастаўлены адзнакі аб ануляванні выпуску тавараў, экзэмпляры дакументаў, указаных у абзацах сёмым або восьмым гэтага пункта, вяртаюцца дэкларанту. 
У выпадку немагчымасці ўручэння дэкларанту такіх дакументаў мытны орган не пазней за 5 працоўных дзён, наступных пасля дня афармлення анулявання выпуску тавараў, накіроўвае гэтыя дакументы заказным паштовым адпраўленнем з паведамленнем аб уручэнні або перадае іх іншым спосабам, які дазваляе пацвердзіць факт атрымання такіх дакументаў.».
12. Дапоўніць пунктам 291 наступнага зместу:
«291. У выпадку калі мытным органам пасля разгляду ўказанага ў пункце 26 гэтага Парадку звароту прынята рашэнне аб ануляванні выпуску тавараў, у дачыненні да якіх зарэгістравана транзітная дэкларацыя, службовая асоба мытнага органа не пазней за 1 працоўны дзень, наступны за днём прыняцця такога рашэння, фарміруе ў інфармацыйнай сістэме гэтага мытнага органа паведамленне аб ануляванні выпуску тавараў і накіроўвае яго ў мытны орган прызначэння, мытныя органы, у рэгіёнах дзейнасці якіх былі запланаваны разгрузка, перагрузка (перавалка), іншыя грузавыя аперацыі з таварамі, якія перавозяцца ў адпаведнасці з мытнай працэдурай мытнага транзіту, і (або) замена транспартных сродкаў, якія перавозяць такія тавары, у прамежкавыя мытныя органы, вызначаныя пры ўстанаўленні маршруту перавозкі тавараў, змешчаных пад мытную працэдуру мытнага транзіту (у выпадку яго ўстанаўлення), або пры яго змяненні, а ў выпадку перавозкі тавараў аўтамабільным і чыгуначным транспартам таксама ў мытны орган дзяржавы-члена, па тэрыторыі якой перамяшчаюцца тавары, змешчаныя пад мытную працэдуру мытнага транзіту, з улікам дадатку № 3 да Правіл рэалізацыі агульнага працэсу.».
13. У пункце 31:
а) абзац пяты падпункта «а» пункта 31 выключыць;
б) у абзацы першым падпункта «в»:
словы «экзэмпляра (экзэмпляраў)» замяніць словам «экзэмпляраў»;
[bookmark: _GoBack]пасля слоў «з трэцім бокам,» дапоўніць словамі «ў выпадку выкарыстання іх у якасці мытных дакументаў,».

_____________

